Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
6 ก.ย. 2559

Technical Rebound ในกรอบ 1,500-1,510 จุด…เก็งกำไร BCJดัชนี SET อยู่ที่ 1,501.20 จุด +8.68 จุด +0.58% ปริมาณซื้อขาย 25,058 ลบ.
แนวรับ : 1,488 / 1,470 แนวต้าน : 1,510 / 1,520
สรุปทิศทางและแนวโน้มตลาด Technical Rebound ในกรอบ 1,500-1,510 จุด: SET เกิด Technical Rebound ระยะสั้นหลังปรับลดลงแรงในช่วง 2 วันที่ผ่านมา แต่ยังมอง Upside จำกัดในกรอบ 1,500-1,510 จุด และยังมีความเสี่ยงจากการ “พักฐาน” ต่อไปในระยะกลางจากแนวโน้มการปรับสูงขึ้นของผลตอบแทนพันธบัตรรัฐบาล ก่อน Fed ขึ้นดอกเบี้ยปลายปีนี้ กดดัน Earnings Yield Gap ปรับลดลง ขณะที่ในทางเทคนิคแม้การปรับลดลงทดสอบแนวรับเมื่อวานนี้จะส่งผลให้เกิด Technical Rebound ระยะสั้น แต่ถ้าพิจารณาสัญญาณ MACD จะเห็นว่าพึ่งเกิดสัญญาณ “พักฐาน” เป็นสัปดาห์ที่ 2 เท่านั้น และหุ้นส่วนใหญ่ใน Trade Code บ่งชี้สัญญาณ “พักฐาน” เช่นเดียวกัน
 “เก็งกำไร” BJC…แนวต้าน 45.25 บาท: การปรับลดลงของ BJC ไปที่เส้นค่าเฉลี่ย 3 เดือนบริเวณ 42 บาท วานนี้มีจังหวะ Rebound ระยะสั้นด้วยเป้าหมาย 45.25 บาท ขณะที่ในทางพื้นฐานมีปัจจัยบวกจาก 1) กำไร 2H16 เติบโตแกร่งจากการรวมงบ BIGC เข้ามาเต็มไตรมาส และภาระดอกเบี้ยจ่ายที่ลดลงหลังได้เงินเพิ่มทุนมาชำระหนี้บางส่วน 2) Upside Risk จากต้นทุนดอกเบี้ยจ่ายที่น้อยลงในปี 2017 โดยต้นทุนดอกเบี้ยในการออกหุ้นกู้ต่ำเพียง 3% และการ Refinance คาดว่าจะต่ำกว่า 3.50% ส่งผลให้ต้นทุนดอกเบี้ยโดยรวมต่ำกว่าประมาณการเดิมที่ 4%
หุ้นที่น่าสนใจทางเทคนิค BJC “ซื้อ” ราคาหุ้นเริ่มฟื้นตัวขึ้นหลังปรับตัวลงไปทดสอบเส้นค่าเฉลี่ย 3 เดือน ด้วยแท่งเทียน Bullish Harami มีแนวต้านแรกที่ 45.00 บาท และถัดไปที่ 47.00 บาท ASEFA “ซื้อ” ราคาหุ้นกลับตัวขึ้นด้วยแท่งเทียน Bullish Piercing Line สอดคล้องกับเส้นค่าเฉลี่ยยังทำ Golden Cross ต่อเนื่อง เป็นจังหวะเก็งกำไรตามการฟื้นตัว มีแนวต้านแรกที่ 7.50 บาท และเป้าหมายถัดไปที่ 7.80 บาท BLAND “ซื้อ” ราคาหุ้นเริ่มมีสัญญาณกลับตัวด้วยแท่งเทียน Bullish Harami กลับมายืนเหนือเส้นค่าเฉลี่ยระยะเดือนได้อีกครั้ง เป็นจังหวะซื้อเก็งกำไร มีแนวต้านแรกที่ 1.75 บาท และถัดไปที่ 1.80 บาท